gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6942, del 14-01-2013 (2013/123)

Informació pública de la modificació puntual del pla parcial de Lloma Llarga.
-----------------------------------------------------------------------------

### Dades del document

Número de DOGV
:   6942

Data del DOGV
:   14-01-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/123


Data del document
:   03-01-2013

Organisme emissor
:   Ajuntament de Paterna

Tipus de document
:   Anunci

Descriptors 

:   * Paterna
    * pla d'urbanisme
    * administració local

Informació pública de la modificació puntual del pla parcial de Lloma Llarga. [2013/123]  
Pel Ple de l'Ajuntament, en la sessió ordinària celebrada el dia 28 de novembre de 2012, s'ha resolt sotmetre a informació pública la modificació puntual del pla parcial de Lloma Llarga, l'objecte de la qual és compatibilitzar l'ús educatiu en els sòls privats.  
Cosa que se sotmet a informació pública, d'acord amb el que disposa l'article 83.2 de la Llei 6/2005, de 30 de desembre, de la Generalitat, Urbanística Valenciana (LUV); s'advertix de la possibilitat de formular al·legacions, per un termini d'un mes, comptat des de la publicació de l'edicte en el Diari Oficial de la Comunitat Valenciana.  
  
Paterna, 3 de gener de 2013.- L'alcalde: Lorenzo Agustí Pons.
Diari Oficial de la Generalitat Valenciana


Sumari del DOGV 7061, del 05-07-2013 (2013/7089)

CORRECCIÓ d'errades de l'Orde 23/2013, de 25 de juny, de la Conselleria d'Economia ,Indústria, Turisme i Ocupació, de convocatòria de concessió de subvencions destinades a les associacions i/o federacions de consumidors i usuaris de la Comunitat Valenciana per a la realització d'activitats relacionades amb consum durant l'exercici 2013.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7061

Data del DOGV
:   05-07-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/7089


Data del document
:   05-07-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Correcció d'errades

Correcció d'errades

 Descriptors 

:   * Conselleria d'Economia, Indústria, Turisme i Ocupació
    * ajuda pública

CORRECCIÓ d'errades de l'Orde 23/2013, de 25 de juny, de la Conselleria d'Economia ,Indústria, Turisme i Ocupació, de convocatòria de concessió de subvencions destinades a les associacions i/o federacions de consumidors i usuaris de la Comunitat Valenciana per a la realització d'activitats relacionades amb consum durant l'exercici 2013. [2013/7089]  
Advertit un error en la publicació de l'orde esmentada, publicada en el Diari Oficial de la Comunitat Valenciana número 7059, de data 3 de juliol de 2013, en la pàgina 19571,  
  
On diu:  
«El nombre de treballadors vinculats s'obtindrà amb el sumatori de la fórmula següent, aplicada a cada un dels treballadors dedicats a l'activitat subvencionada:»;  
  
Ha de dir:  
«El nombre de treballadors vinculats s'obtindrà amb el sumatori de la fórmula següent, aplicada a cada un dels treballadors dedicats a l'activitat subvencionada:  
  
»
Diari Oficial de la Generalitat Valenciana


Sumari del DOGV 7119, del 26-09-2013 (2013/9080)

Notificació de la sentència dictada en el juí verbal número 278/2010.
---------------------------------------------------------------------

### Dades del document

Número de DOGV
:   7119

Data del DOGV
:   26-09-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9080


Organisme emissor
:   Jutjat de Primera Instància Número 3 d'Elda

Tipus de document
:   Edicte

Notificació de la sentència dictada en el juí verbal número 278/2010. [2013/9080]  
En el juí referenciat s'ha dictat la resolució el text de la qual, literalment, diu:  
«Sentència número 000915/2010  
Elda, 17 de desembre de 2010  
Jutjat de Primera Instància i Instrucció número 3 d'Elda  
Jutgessa: Ethel Honrubia Gómez.  
Juí verbal núm. 000278/2010  
Part demandant: Comunitat de Propietaris Calle Aragón, número 52, Elda.  
Procuradora: senyora Fernández Verdú.  
Lletrat: senyor Pérez Pont.  
Part demandada: Rubén Vizcaíno Vicente (en situació de rebel·lia processal).  
Sobre: verbals de propietat horitzontal.  
Antecedents de fet  
[...]  
Dispositiva  
Estime la demanda interposada per la procuradora senyora Fernández Verdú, en nom i representació de la Comunitat de Propietaris Calle Aragón, número 52, d'Elda, i condemne Rubén Vizcaíno Vicente a pagar a l'entitat actora la quantitat de 443,15 euros, més els interessos legals, i amb imposició de les costes del procediment.  
Notifiqueu esta resolució a les parts.  
Contra esta resolució es pot interposar un recurs d'apel·lació en el termini de cinc dies comptadors des de l'endemà de la notificació; de conformitat amb la modificació de la Llei Orgànica del Poder Judicial per la Llei 1/2009 (BOE 04.11.2009), disposició addicional quinzena, és necessària la consignació en el compte de consignacions i depòsits del Jutjat de la quantitat de 50 euros com a requisit per a admetre a tràmit el recurs d'apel·lació.  
Esta és la meua sentència, que pronuncie, mane i firme.»  
Atés que es desconeix el domicili o la residència actuals de la part demandada, per una resolució d'esta data, el jutge, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte en el tauler d'anuncis d'este Jutjat per a portar a efecte la diligència de notificació de la sentència al demandat, Rubén Vizcaíno Vicente, en parador desconegut.  
  
  
Elda, 3 de setembre de 2013.- La secretària judicial: Margarita Requena Pleguezuelos.
Diari Oficial de la Generalitat Valenciana


Sumari del DOGV 6968, del 19-02-2013 (2013/1453)

Informació pública de la modificació de tarifes de proveïment d'aigua potable i drets d'alta i connexió a Albatera.
-------------------------------------------------------------------------------------------------------------------

### Dades del document

Número de DOGV
:   6968

Data del DOGV
:   19-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1453


Organisme emissor
:   Aqualia Gestión Integral del Agua, SA

Tipus de document
:   Anunci

Informació pública de la modificació de tarifes de proveïment d'aigua potable i drets d'alta i connexió a Albatera. [2013/1453]  
S'informa per a general coneixement que, en relació amb la sol·licitud de modificació de les tarifes de proveïment domiciliari a Albatera (Alacant) i de conformitat amb l'article 3.3 del Decret 3/2008, d'11 de gener, havent transcorregut el termini indicat en el dit article i en virtut de la normativa anterior, es consideren aprovades les tarifes sotmeses a la seua consideració. Per tot això,  
  
Tarifa que s'aprova:  
  
Aigua potable  
  
 Quota de servici Euros/trimestre  
 Domèstic ciutat 12,7446  
 Domèstic camp 12,7446  
 Industrial 15,7131  
 Comercial 14,2843  
 Campo Serralba 12,7446  
  
 Quota de Consum Euros/trimestre  
Domèstic ciutat   
Bloc 1 De 1 a 40 m³ 0,7608  
Bloc 2 De 41 a 80 m³ 1,1130  
Bloc 3 Més de 80 m³ 2,1519  
  
Domèstic camp   
Bloc 1 De 1 a 40 m³ 0,8163  
Bloc 2 De 41 a 100 m³ 1,3912  
Bloc 3 Més de 100 m³ 3,5619  
  
Campo Serralba  
Bloc 1 De 1 a 40 m³ 1,1804  
Bloc 2 De 41 a 100 m³ 1,7553  
Bloc 3 Més de 100 m³ 3,9260  
  
Industrials i comercials  
Bloc 1 De 1 a 40 m³ 0,7608  
Bloc 2 Més de 40 m³ 1,1873  
   
 Tarifa especial de fugues Euros/m³  
 Domèstic i camp 0,8282  
 Serralba 1,2467  
 Industrial i comercial 0,8282  
  
 Drets d'alta del servici Euros  
 Domèstic 20,81  
 Comercial 29,15  
 Industrial 41,62  
  
 Drets de connexió en zona urbana Euros  
 Domèstic 24,97  
 Edificis 83,26  
 Comerços 41,63  
 Indústries 99,92  
  
 Drets de connexió fora   
 nucli urbà Euros  
 Qualsevol tipus 124,89  
  
La mencionada tarifa entrarà en vigor a partir de la seua data de publicació en el Diari Oficial de la Comunitat Valenciana amb efectes d'1 d'octubre de 2012.  
  
Albatera, 4 de febrer de 2013.- L'apoderat: Juan Hernández Sabio.
Diari Oficial de la Generalitat Valenciana


Sumari del DOGV 7090, del 16-08-2013 (2013/8355)

Notificació de la sentència dictada en el procediment de divorci contenciós número 1848/2012.
---------------------------------------------------------------------------------------------

### Dades del document

Número de DOGV
:   7090

Data del DOGV
:   16-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/8355


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment de divorci contenciós número 1848/2012. [2013/8355]  
Divorci contenciós - 001848/2012-C  
De: Eva Solera Romero.  
Procurador: Martínez Mestre, Vicente Javier.   
Contra: Hernán Velasco Limalobo.   
Procurador/a: -  
En este procediment de divorci contenciós seguit a instàncies d'Eva Solera Romero contra Hernán Velasco Limalobo s'ha dictat la sentència, la dispositiva de la qual és la següent:   
«Que estime la demanda plantejada per Eva Solera Romero contra Hernán Velasco Limalobo i declare dissolt, per causa de divorci, el matrimoni contret pels referits cònjuges el 28 d'octubre de 2005 sense que siga procedent adoptar cap mesura, i queda dissolta la societat legal de de guanys a conseqüència d'eixe matrimoni.   
Tot això sense fer una especial condemna en les costes d'este procediment.   
I una vegada siga ferma esta resolució, remeteu-ne una testimoniança al registre civil on conste inscrit el matrimoni, perquè l'anoten al marge.   
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent, la qual s'afegirà a les actuacions originals i serà notificada a les parts, amb l'advertiment que contra esta sentència poden preparar en este Jutjat un recurs d'apel·lació, dins dels 20 dies següents a la notificació prèvia constitució d'un depòsit de 50 euros en el compte de depòsits i consignacions d'este Jutjat en l'entitat Banesto (disposició addicional 15a de la LO 1/2009).   
  
Sentència que pronuncie, mane i firme.»   
I atés que el demandat, Hernán Velasco Limalobo, es troba en parador ignorat, expedisc este edicte a fi que li valga de notificació de forma deguda.   
  
Gandia, 16 de maig de 2013.- La secretària judicial: Laura María Alonso Ramos.
Diari Oficial de la Generalitat Valenciana


Sumari del DOGV 6987, del 20-03-2013 (2013/2586)

Notificació de la sentència dictada en el procediment ordinari número 1841/2010.
--------------------------------------------------------------------------------

### Dades del document

Número de DOGV
:   6987

Data del DOGV
:   20-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2586


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el procediment ordinari número 1841/2010. [2013/2586]  
Juí ordinari 1841/2010-F  
En este procediment ordinari, seguit a instàncies de Banque PSA Finance Holding contra Darwin Oswaldo Chango Heredia, s'ha dictat la sentència que, literalment, diu el següent:  
«Sentència número 230/2012  
Jutge que la dicta: Juan Carlos Mompó Castañeda.   
Lloc: València.  
Data: 5 de novembre de 2012.  
Demandant: Banque PSA Finance Holding.  
Advocat: Mario Molla Llosá.  
Procuradora: Isabel Caudet Valero.  
Demandat: Darwin Oswaldo Chango Heredia.  
Dispositiva  
Estime la demanda interposada per l'entitat Banque PSA Finance Holding sucursal a Espanya, que ha estat representat per la procuradora dels tribunals Isabel Caudet Valero, i condemne Darwin Oswaldo Chango Heredia a pagar a la demandant la quantitat de 3.757,12 euros més els interessos pactats des de la interpel·lació judicial, i amb expressa imposició de les costes.  
Contra esta resolució es pot interposar un recurs d'apel·lació en el termini de 20 dies següents a la notificació, de conformitat amb el vigent article 458 de la Llei d'Enjudiciament Civil 1/2000, de 7 de gener.  
Esta és la meua sentència, que pronuncie, mane i firme.  
Així ho ordena i firma. El jutge magistrat.»  
I atés que el demandat esmentat, Darwin Oswaldo Chango Heredia, es troba en parador desconegut, s'espedix este edicte a fi que li valga de notificació de forma deguda.  
  
València, 5 de novembre de 2012.- El secretari judicial: Miguel Ángel Martínez Martínez.
Diari Oficial de la Generalitat Valenciana


Sumari del DOGV 7142, del 30-10-2013 (2013/10714)

RESOLUCIÓ de 25 de maig de 2013, del director de l'Agència Valenciana de Foment i Garantia Agrària, per la qual s'aprova l'expedient de modificació de crèdit 05.91.002/13, pel qual s'autoritza una generació de crèdit en el pressupost de l'Agència Valenciana de Foment i Garantia Agrària per a l'exercici 2013 per import de 32.000,00 euros.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7142

Data del DOGV
:   30-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10341


Data del document
:   25-05-2013

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària

RESOLUCIÓ de 25 de maig de 2013, del director de l'Agència Valenciana de Foment i Garantia Agrària, per la qual s'aprova l'expedient de modificació de crèdit 05.91.002/13, pel qual s'autoritza una generació de crèdit en el pressupost de l'Agència Valenciana de Foment i Garantia Agrària per a l'exercici 2013 per import de 32.000,00 euros. [2013/10321]  
Vista la proposta realitzada per la subdirectora de l'Agència Valenciana de Foment i Garantia Agrària, en la qual es manifesta la necessitat d'incrementar la dotació pressupostària de l'Agència Valenciana de Foment i Garantia Agrària per ingressos no pressupostats inicialment, basant-se en les previsions de gasto realitzades en el marc del Reglament (CE) número 883/2006, el qual establix disposicions d'aplicació del Reglament (CE) número 1290/2005, que regula el finançament de la política agrària comuna.  
En virtut del que disposa l'article 77 de la Llei 14/2005, de 23 de desembre, de Mesures Fiscals de Gestió Financera i Administrativa, i d'Organització de la Generalitat Valenciana.  
Fent ús de les atribucions que em conferix l'article 13 del Decret 123/2006, de 8 de setembre, del Consell, pel qual s'aprova l'estatut de l'Agència Valenciana de Foment i Garantia Agrària, en el qual s'assigna al director de l'Agència la competència per a aprovar les modificacions pressupostàries pertinents, resolc:  
  
Primer  
Autoritzar l'augment del pressupost d'ingressos en l'aplicació pressupostària i per l'import següent:  
50.88.456.00 32.000,00 €  
  
Segon  
Autoritzar la generació de crèdit en l'estat de gastos, en l'aplicació pressupostària i per l'import següent:  
68.42.2118.8. (GC000000) 32.000,00 €  
  
Tercer  
Com a conseqüència dels apartats anteriors, es modifica l'annex del capítol 2, tal com es detalla:  
València, 25 de maig de 2013.- El director: Joaquín Vañó Gironés.
Diari Oficial de la Generalitat Valenciana


Sumari del DOGV 7049, del 19-06-2013 (2013/5893)

Informació pública del projecte d'urbanització refós de les unitats d'execució 8, 9, 10 i 11.
---------------------------------------------------------------------------------------------

### Dades del document

Número de DOGV
:   7049

Data del DOGV
:   19-06-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/5893


Data del document
:   03-06-2013

Organisme emissor
:   Ajuntament de Bonrepòs i Mirambell

Tipus de document
:   Anunci

Descriptors 

:   * Bonrepòs i Mirambell
    * administració local
    * pla d'urbanisme

Informació pública del projecte d'urbanització refós de les unitats d'execució 8, 9, 10 i 11. [2013/5893]  
Per mitjà del present edicte se sotmet a informació pública, per un termini de 15 dies hàbils, el projecte d'urbanització refós de les unitats d'execució 8, 9, 10 i 11, presentat per l'agent urbanitzador d'este (Agrupació d'Interés Urbanístic Braç de Bonrepòs), en data 7 de març de 2012, per tal que els interessats puguen presentar-hi al·legacions.  
  
El termini d'informació pública indicat començarà a comptar a partir de l'endemà de la publicació del present anunci en el Diari Oficial de la Comunitat Valenciana.  
L'esmentat projecte d'urbanització refós podrà consultar-se en l'Àrea d'Urbanisme de l'Ajuntament de Bonrepòs i Mirambell, en horari d'atenció al públic, de 09.00 a 14.00 hores, de dilluns a divendres.  
  
  
Bonrepòs i Mirambell, 3 de juny de 2013.- L'alcalde: Fernando Traver Sanchis. El secretari: Ernesto Cárcel Pérez.
Diari Oficial de la Generalitat Valenciana


Sumari del DOGV 6961, del 08-02-2013 (2013/590)

Notificació de la sentència dictada en el procediment ordinari número 162/2010.
-------------------------------------------------------------------------------

### Dades del document

Número de DOGV
:   6961

Data del DOGV
:   08-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/590


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència dictada en el procediment ordinari número 162/2010. [2013/590]  
Procediment ordinari 000162/6370-RA   
De: James Mcllister i Maggie Dew.  
Procuradora: Araceli Devesa Partera.   
Contra: Promotur Vega Baja, SL.   
Procurador/a: -  
En el present procediment de juí ordinari 162/2010 seguit a instàncies de James Mcllister i Maggie Dew contra Promotur Vega Baja, SL, s'ha dictat la sentència que literalment diu el següent:   
«Dispositiva  
Estime la demanada interposada per la procuradora senyora Devesa Partera, en nom i representació de James Mcllister i Maggie Dew, i efectue els pronunciaments següents:   
1. Es declara resolt el contracte de compravenda subscrit pels litigants amb data 22 de juny de 2007 i l'annex de 29 de gener de 2008, per incompliment de la part venedora.   
2. Es condemna Promotur Vega Baja, SL, a abonar als actors la quantitat de cinc-cents dènou mil nou-cents quaranta euros (519.940 euros), així com als interessos legals corresponents des de la data de presentació de la demanda fins al complet pagament.  
3. Es condemna la demandada al pagament de les costes processals.  
Notifiqueu esta resolució a les parts, prevenint-los que en contra podran interposar recurs d'apel·lació en el Jutjat en el termini de 20 dies a partir de l'endemà de la notificació que, si pertoca, se substanciarà davant l'Audiència Provincial d'Alacant.   
Per a interposar el recurs d'apel·lació s'ha de consignar en el compte del Jutjat, en concepte de depòsit, la quantitat de 50 euros, requisit que ha d'acreditar-se al temps d'interposar-lo.   
Esta és la meua sentència, de la qual s'unirà un certificat a les actuacions, jutjant definitivament en primera instància, que pronuncie, mane i firme.»  
Publicació. La sentència anterior ha sigut llegida i publicada el mateix dia de la data per la magistrada jutgessa que l'ha dictada, mentres celebrava audiència pública.   
I atés que el demandat, Promotur Vega Baja, SL, es troba en parador ignorat, expedisc este edicte a fi que li valga de notificació de forma deguda.  
  
Orihuela, 12 de desembre de 2012.- El secretari judicial: Pedro Javier García Martínez.
Diari Oficial de la Generalitat Valenciana


Sumari del DOGV 7083, del 06-08-2013 (2013/8256)

Licitació número E13/2. Servici de Seguretat del Parc Logístic de València.
---------------------------------------------------------------------------

### Dades del document

Número de DOGV
:   7083

Data del DOGV
:   06-08-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/8256


Data del document
:   29-07-2013

Organisme emissor
:   Entitat Urbanistica de Conservacio del Parc Logistic de València

Tipus de document
:   Anunci

Descriptors 

:   * contracte de serveis

Licitació número E13/2. Servici de Seguretat del Parc Logístic de València. [2013/8256]  
Resolució de l'Entitat Urbanística de Conservació del parc Logístic de València (EUC-PLV), per la qual s'anuncia la licitació del següent contracte de servicis per procediment obert a la proposició més avantatjosa:  
Entitat adjudicatària: Entitat Urbanística de Conservació del Parc Logístic de València (EUC-PLV).  
Expedient: E13/2  
Objecte: servici de seguretat del Parc Logístic de València.  
Tipus de procediment: obert.  
Pressupost de licitació: 142.186,50 euros (IVA no inclòs).  
Valor estimat del contracte: 284.373 euros (IVA no inclòs) per al període total màxim, incloses pròrrogues, de 24 mesos.  
Tipus: serveis.  
Fiança provisional: vegeu el plec de condicions.  
Obtenció de la informació i retirada de documentació: el plec de clàusules administratives particulars i la resta de documentació, podran ser examinats per les empreses interessades de 09.00 a 13.00 hores, els dies laborables, en l'oficina de l'EUC-PLV, que es troba en el Parc Logístic de València, ronda del Port de València, número 2, 46397, Riba-roja de Túria. València. Telèfon 529 254 638 fax 463 521 861, correu-e: .  
Proposicions i documentació: les proposicions dels licitadors, conforme establix el corresponent plec de clàusules administratives particulars, constaran de dos sobres:  
A. Documentació administrativa per a la qualificació prèvia.  
B. Documentació econòmica.  
Els sobres han de presentar-se tancats i firmats, fent constar en la coberta el respectiu contingut, el títol de l'expedient de la licitació a la qual es concorre, número de l'expedient i nom de licitador. Les ofertes es formularan, així mateix, d'acord amb el model previst en l'esmentat plec.  
Lloc i termini de recepció: els sobres contenint la documentació i la proposició econòmica es presentaran en el domicili social de l'EUC-PLV, fins a les 14.00 hores del dia 30 d'agost de 2013.   
Els gastos de publicació de la licitació seran a compte de l'adjudicatari.  
  
València, 29 de juliol de 2013.- La presidenta de l'EUC-PLV: Maria Inmaculada García Pardo.